Hitman: Absolution

Hitman: Absolution er et videospill, utviklet av danske Io Interactive og utgitt av Square Enix. Spillet er det femte i serien. Før utgivelsen var utviklerne ute og sa at Hitman: Absolution kommer til å være enklere å spille og et mer tilgjengelig spill, samtidig som det beholdt kjente og viktige elementer fra serien. Spillet ble utgitt den 20. november 2012 (som er den 47. uken i året, en referanse til hovedkarakteren, Agent 47) til PC, Xbox 360 og Playstation 3. 15. mai 2014 ble Hitman: Absolution - Elite Edition utgitt for OS X av Feral Interactive, som inneholdt alle tidligere utgitte DLC, inkludert Hitman: Sniper Challenge, en dokumentar om spillets utvikling, og en 72-siders "artbook".

Hitman: Absolution ble møtt med polarisert mottagelse. De fleste positive kommentarene gjaldt spillets grafikk-oppgraderinger, områder og steder, og de forskjellige spillbarhetsvalgene. Mange kritikere likte ikke spillets lineære struktur i motsetning til tidligere spill som hadde en mer åpen slutt. Innen 30. mars 2013 hadde spillet blitt solgt 3,6 millioner ganger. En oppfølger, Hitman, ble utgitt i episoder i 2016. Warner Bros. Interactive Entertainment slapp senere ut en remaster av Hitman: Absolution og dens forgjenger, Hitman: Blood Money for Playstation 4 og Xbox One som en del av Hitman HD Enhanced Collection.

Handling  

Hitman: Absolution er satt etter hendelsene i Hitman: Blood Money, der spillet begynner med Agent 47 (David Bateson), en trent "Hitman" (leiemorder) som forteller om sitt forhold med hans "handler" (oppdragsansvarlig) Diana Burnwood (Marsha Thomason), som han tiltro seg til inntil hun, uten noen forklaring, forråder ICA (International Contract Agency), deres arbeidsgiver, ved å sabotere deres finanser og database, og bruker forvirringen til å forsvinne. Etter at ICA har blitt reformert, 47 får i oppdrag av sin nye sjef, Benjamin Travis (Powers Boothe), å drepe Diana for sitt forræderi, og returnere en viktig ICA ressurs; en tenåringsjente ved navn Victoria (Isabelle Fuhrman), fra hennes godshus i Chicago. 47 infiltrerer godset og skyter Diana, men istedet for å fullføre jobben, velger 47 å trøste hans døende venn og spør hvorfor hun forrådt ICA. Diana forklarer at hun hadde oppdaget at Victoria var genetisk konstruert for å bli en snikmorder for ICA, og ønsket ikke å se Victoria få samme skjebne som 47, derfor forrådte hun ICA og rømte med henne. Ved Diana's døende ønske, godtar 47 å beskytte Victoria, for hvilket Travis markerer 47 som en forræder.

Etter at 47 setter av Victoria hos Rosewood barnehjem for å skjule henne, kontakter han en vanæret ICA informant, Birdie (Steven Bauer), for informasjon om Victoria og ICA, som Birdie aksepterer å gi fra seg, på den betingelse at 47 dreper en sjef for de lokale kriminelle i Chinatown for han. Etter å ha skåret vekk strekkoden på hodet hans og gitt fra seg sine "Silverballers" (to modifiserte M1911 håndvåpen) til Birdie, får 47 vite om en mann ved navn Blake Dexter (Keith Carradine), direktør for Dexter Industries, et firma som produserer sikkerhetssystemer for hjemmebruk, som bor på hotellet Terminus og som har en viss interesse for Victoria. 47 sniker seg inn på hotellet og finner ut via en samtale mellom Dexter og hans sekretær Layla Stockton (Traci Lords) i presidentsuiten at Dexter planlegger å kidnappe Victoria og selge henne til høystbydende. 47 prøver å drepe ham, men blir slått bevisstløs av Dexters deformerte livvakt, Sanchez (Isaac C. Singleton Jr.). Når han skjønner hvem 47 er, dreper Dexter en hushjelp for hotellet, legger skylden på 47, og lar ham ligge igjen for å dø etter han setter fyr på rommet. 47 unnslipper hotellet, og blir så jaktet på av politiet. Etter å ha sluppet unna, sender Birdie 47 for å drepe Dexters informant Dom Osmond (Jon Curry) i strippeklubben hans. Birdie advarer 47 om at Dexter har hyret inn noen kjeltringer ledet av en leiesoldat ved navn Edward Wade (Larry Cedar), hvis mål er å finne og få informasjon fra Birdie om hvor Victoria befinner seg. 47 drar til Chinatown og dreper mennene som jakter på Birdie, men oppdager at Birdie har allerede blitt fanget, og drar umiddelbart til barnehjemmet; Birdie forråder 47 ved å gi Victorias skjulested til Wade, slik at hans eget liv blir spart.

47 dreper Wade før han kan slippe unna med Victoria, men Lenny (Shane Stevens), Dexter's sønn, tar henne og forlater stedet. 47 drar til Hope i Sør Dakota etter en ledetråd fra en fyrstikkeske Wade hadde med seg, der Dexter styrer byen ved hjelp av dens korrupte sheriff, Clive Skurky (Jon Gries), som blir betalt av hans private militærfirma. Etter å ha hentet sine "Silverballers" fra en lokal våpenhandel, eliminerer 47 Lennys gjeng, "Hope Cougars", som planla å kidnappe Victoria fra Dexter og selge henne til et rivaliserende våpenfirma. Etter å ha forhørt Lenny om hvor Victoria er, får 47 valget om å drepe eller la Lenny være igjen i ørkenen for å dø. Da han ankommer hovedkvarteret til Dexter Industries, sniker 47 seg inn i firmaets laboratorium, dreper forskerne som studerte Victoria, og ødelegger all forskningen de har om henne. Etter å ha drept Sanchez i en underjordisk burkamp, samler 47 krefter ved et hotell, men hotellet angripes av et ICA angrepslag som ledes av "The Saints", Travis' personlige snikmorder-team. 47 eliminerer "The Saints", inkludert deres leder, Lasandra Dixon. En rasende Travis drar så til Hope med en enorm gruppe ICA agenter for å drepe 47 og finne Victoria.

47 finner Victoria i fengselet til Hope rettshus, men Skurky kuer ham. Mens Dexter torturerer 47, der han forlanger å vite hvor sønnen hans er, finner han ut at Travis ønsker Victoria tilbake i bytte mot 10 millioner dollar, og forlater stedet. 47 rømmer fra fengselet, og ut i gatene i Hope, akkurat idet ICA dukker opp i jakten på ham. 47 følger etter en skadet Skurky til en kirke der sheriffen forteller ham at Dexter er på vei til Blackwater Park i Chicago, før 47 dreper ham. I Chicago, forsøker Travis og Dexter å byttehandle pengene for Victoria, men avtalen går sørover når Travis prøver å trekke tilbake avtalen og Dexter tar pengene uansett. Når han når toppen av Blackwater Park, dreper 47 Layla og til slutt Dexter selv, etter at sistnevnte forsøkte å slippe unna med Victoria via helikopter mens han beordret mennene sine om å sprenge bygningen. Ved dødsleiet, sørger Dexter over tapet av sønnen og pengene, hvilket leder til at en forferdet Victoria kaster de 10 millionene på liket hans, før hun drar sammen med 47.

Noen måneder senere, ankommer Travis og hans assistent Jade Nguyen en gravplass i England med et mannskap fra ICA i søken etter Dianas grav, der han mistenker at Diana forfalsket sin egen død. 47 ankommer også gravplassen ettersom han gjenforteller brevet Diana ga ham. I brevet forteller Diana at Victoria ble skapt av Travis' finansiering uten kunnskapen eller godkjennelsen fra hans overordnede, og gir 47 oppdraget å drepe ham. Etter å ha eliminert Jade og Travis' topptrente livvakter, konfronterer 47 Travis selv, etter å ha skadet ham i en eksplosjon. Mens Travis kjefter på 47 for å ha sløst vekk Victorias potensial for ICA, spør han 47 om han virkelig drepte Diana. 47 svarer med "You'll never know" ("Det finner du aldri ut"), før han skyter Travis.

Det vises senere at Diana forfalsket faktisk sin egen død, og Victoria er med henne ved hennes godshus, der 47 ser på dem via kikkertsiktet som avslører at han skjøt Diana med vilje på en slik måte at hun ville overleve. Spillet ender med en melding fra Diana til 47 der hun ønsker ham velkommen tilbake til ICA og takker ham for hjelpen. Det avsløres også at alle oppdragene 47 tok fra slutten av Blood Money til Absolution var del av en utdypet plan av Diana for å rense ICA for intern korrupsjon og eliminere Travis arbeid med å skape klonede leiemordere. I epilogen, sliter detektiv Cosmo Faulkner (Jonathan Adams) ved Chicago PD, som har jaktet på 47 siden brannen i Hotel Terminus, med å finne ut av 47s identitet inntil Birdie tilbyr seg å hjelpe ham for betaling.

Utviklingen  
Planene angående fortsettelsen Hitman-spillserien ble først annonsert i 2007, men det var ikke før i mai 2009 at Eidos bekreftet at spillet var under utvikling. Noen detaljer om handlingsgangen i spillet kom ut i 2009, ved at spillfortellingen ville føre til at Agent 47 ville havne på et slikt lavpunkt at han må gjennombygge seg selv.

Referanser

Eksterne lenker 
 

Videospill utviklet av IO Interactive
Videospill fra 2012
Videospill utviklet i Danmark
Videospill utviklet i Storbritannia